LĒMUMA PROJEKTS

2023.gada \_\_.augustā Lēmums Nr. \_\_\_\_

**Par Vienošanās par 2017.gada 31.janvāra deleģēšanas līguma izmaiņām noslēgšanu ar sabiedrību ar ierobežotu atbildību „Labiekārtošana-D”**

Pamatojoties uz Pašvaldību likuma 4.panta pirmās daļas 2.punktu, 4.panta otro daļu, 7.pantu, 10.panta pirmo daļu, 10.panta pirmās daļas 19.punktu, Valsts pārvaldes iekārtas likuma 40.panta pirmo un otro daļu, 41.panta pirmo daļu, 45.panta otro un trešo daļu,

ņemot vērā SIA „ZAB PricewaterhouseCoopers Legal” sagatavotajā izvērtējumā „Sabiedrības ar ierobežotu atbildību “Labiekārtošana-D” darbības izvērtējums atbilstoši Valsts pārvaldes iekārtas likuma 88.pantam” un Konkurences padomes 15.03.2023. vēstulē Nr.1.7-2/345 ietvertos secinājumus par sabiedrības ar ierobežotu atbildību „Labiekārtošana-D” komercdarbības veidu samazināšanu,

ievērojot to, ka pašvaldības deleģēto autonomo funkciju un no tiem izrietošo pārvaldes uzdevumu sniegšanas nodošana pašvaldības dibinātai kapitālsabiedrībai SIA „Labiekārtošana-D”, ņemot vērā tās rīcībā esošos resursus, pieredzi, reputāciju, personāla kvalifikāciju, cenu noteikšanas, darbu plānošanas un veikšanas kontroles mehānismus, potenciāli nodrošina pašvaldības deleģēto pārvaldes uzdevumu efektīvāku izpildi, pakalpojumu apjoma palielināšanos, izpildes kvalitātes novērtēšanu, pašvaldības īpašumu saglabāšanu un iespējamo vērtības pieaugumu nākotnē, kas atšķiras no privāto komersantu komercdarbības galvenajiem mērķiem, kas primāri ir saistīti tikai ar saimnieciskās darbības apjoma un iegūtās peļņas maksimālo palielinājumu,

ņemot vērā, ka sabiedrība ar ierobežotu atbildību „Labiekārtošana-D” ir publiskas personas kapitālsabiedrība, kurā visas kapitāla daļas pieder Daugavpils valstspilsētas pašvaldībai un tās veiktajai komercdarbībai jāatbilst Valsts pārvaldes iekārtas likumā un Konkurences likumā noteiktajām prasībām,

ievērojot to, ka Daugavpils valstspilsētas pašvaldība 2017.gada 31.janvārī noslēdza deleģēšanas līgumu ar sabiedrību ar ierobežotu atbildību „Labiekārtošana-D” ar tajā esošajiem pārvaldes uzdevumu deleģēšanas pamatnoteikumiem,

ņemot vērā, ka Daugavpils valstspilsētas pašvaldība ir veikusi izvērtējumu deleģēšanas līguma pagarināšanai saskaņā ar Valsts pārvaldes iekārtas likuma 45.panta trešo daļu, konstatējot deleģēšanas pieļaujamību un ar 2022.gada 27.janvāra lēmumu Nr.9 „Par Vienošanās par 2017.gada 31.janvāra deleģēšanas līguma izmaiņām noslēgšanu ar sabiedrību ar ierobežotu atbildību „Labiekārtošana-D”” pagarinot deleģēšanas līguma darbību līdz 2027.gada 31.janvārim,

ievērojot Daugavpils valstspilsētas pašvaldības 2023.gada 27.jūlija lēmumu Nr.465 „Par Daugavpils valstspilsētas pašvaldības līdzdalības pārvērtēšanu sabiedrībā ar ierobežotu atbildību „Labiekārtošana-D””, saskaņā ar kuru tika nolemts saglabāt pašvaldības līdzdalību sabiedrībā ar ierobežotu atbildību „Labiekārtošana-D”, nosakot vispārējo stratēģisko mērķi „Nodrošināt Daugavpils valstspilsētas infrastruktūras uzturēšanu, teritorijas labiekārtošanu un sanitāro tīrību, sniedzot pakalpojumus, kas ir svarīgi valsts un pašvaldības administratīvās teritorijas attīstībai, kā arī sekmēt saimniecisko darbību Daugavpils valstspilsētas Ziemeļu rūpnieciskajā zonā un sniegt tai atbalstu”,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2023.gada \_\_.\_\_\_\_\_\_\_\_\_ sēdes atzinumu un Finanšu komitejas 2023.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

1. Noslēgt Vienošanās par 2017.gada 31.janvāra deleģēšanas līguma izmaiņām ar sabiedrību ar ierobežotu atbildību „Labiekārtošana-D”, reģistrācijas Nr.41503003033.
2. Noteikt, ka lēmuma 1.punktā minētā Vienošanās stājas spēkā pēc Daugavpils valstspilsētas pašvaldības iestādes „Komunālās saimniecības pārvalde” veikto iepirkumu procedūru organizēšanas un pasūtījumu līgumu noslēgšanas ar uzņēmējiem par no deleģēšanas līguma izslēgto pārvaldes uzdevumu izpildi.

Pielikumā: Vienošanās par 2017.gada 31.janvāra deleģēšanas līguma izmaiņām uz 2 lp.

Daugavpils valstspilsētas pašvaldības domes priekšsēdētājs A.Elksniņš